ROMÂNIA

JUDETUL MUREȘ

COMUNA BRÂNCOVENEȘTI

Nr. 4732/31.07.2025

 **REFERAT DE APROBARE**

***a Proiectului de hotărâre privind actualizarea Anexelor nr.1 și nr.2 la HCL nr. 57 din 11.10.2024 pentru obiectivul de investiții „Înființare rețea de alimentare cu apă potabilă în localitatea Săcalu de Pădure, comuna Brâncovenești, județ Mureș”, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului***

Obiectivul principal al proiectului îl reprezintă îmbunătățirea condițiilor de viață al locuitorilor din localitatea Săcalu de Pădure aparținând de comuna Brâncovenești prin înființarea rețelei de alimentare cu apă.

În acest sens, în anul 2021, ca urmare a publicării O.U.G. nr. 95/2021 pentru aprobarea Programului Național de Investiții "Anghel Saligny" și a publicării Ordinului MDLAP 1333/2021 - Norme metodologice pentru punerea în aplicare a prevederilor Ordonanței de urgenta a Guvernului nr. 95/2021, pentru categoriile de investiții prevăzute la art. 4 alin. (1) lit. a) - d) din Ordonanța de urgență a Guvernului nr. 95/2021, din 21.09.2021, comuna Brâncovenești, ținând cont de art. 4 alin.(6) din O.U.G. nr. 95/2021, a depus cererea de finanțare pentru obiectivul „Înființare rețea de alimentare cu apă potabilă în localitatea Săcalu de Pădure, comuna Brâncovenești, județ Mureș”. În urma evaluării documentelor de către reprezentanții MDLPA, a clarificărilor primite si a răspunsului la clarificări cererea de finanțare AS-3039/11.02.2022 a fost aprobată spre finanțare.

Astfel, în data de 18.07.2022 prin adresa MDLPA nr. 84013 s-a comunicat aprobarea proiectului prin Ordinul ministrului dezvoltării, lucrărilor publice și administrației nr. 1420/2022 privind aprobarea listei proiectelor de investiții și sumele alocate acestora pentru finanțarea Programului Național de Investiții Anghel Saligny pentru categoriile de investiții prevăzute la art. 4 alin, (1) lit.a)-d) din Ordonanța de urgență a Guvernului nr.95/2021 pentru județul Mureș.

Conform ordinului mai sus menționat, valoarea alocată proiectului „Înființare rețea de alimentare cu apă potabilă în localitatea Săcalu de Pădure, comuna Brâncovenești, județ Mureș” este de 2.469.385,10 lei inclusiv TVA.

În etapa următoare au fost încărcate în platforma PNI Anghel Saligny toate documentele necesare în vederea încheierii contractului de finanțare pentru obiectivul de investiții „Înființare rețea de alimentare cu apă potabilă în localitatea Săcalu de Pădure, comuna Brâncovenești, județ Mureș” inclusiv răspunsurile la observațiile MDLPA privind documentele încărcate în platformă.

În urma verificării de către reprezentanții MDLPA documentelor răspuns la observațiile MDLPA, în platforma PNI Anghel Saligny, la secțiunea Verificare documentație, au fost menționate observații privind documentele încărcate în platforma.

Având în vedere faptul că prin acest proiect, sistemul a fost proiectat și dimensionat unitar pentru întreaga localitate și va deservi inclusiv cei 1406 locuitori ai satului Brâncovenești, s-a actualizat valoarea de referință a standardului de cost, actualizând-se în acest sens indicatorii tehnico-economici, devizul general al investiției și implicit suma reprezentând categoriile de cheltuieli finanțate de la bugetul local pentru realizarea obiectivului.

În concluzie, se supune spre aprobare de către consiliul local al Comunei Brâncovenești, pentru obiectivul de investiții „Înființare rețea de alimentare cu apă potabilă în localitatea Săcalu de Pădure, comuna Brâncovenești, județ Mureș” aprobat spre finanțare prin PNI Anghel Saligny, anexa 2.2.a Indicatori economici, anexa 2.1 Deviz general și valoarea de 678.165 lei inclusiv TVA reprezentând categoriile de cheltuieli finanțate de la bugetul local, în conformitate cu prevederile art. 9 alin.1 lit. g) din Ordinul MDLAP 1333/2021 privind normele metodologice pentru punerea în aplicare a prevederilor Ordonanței de urgenta a Guvernului nr. 95/2021, pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021.

**Primar,**

**ÖRDÖG FERENCZ**